NORAKSTS

|  |  |
| --- | --- |
| 21.03.2024. | Nr.4/11 |

**STARPGABALA STATUSA NOTEIKŠANA ZEMES VIENĪBĀM**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Miezītes ceļā 6B, ar aptuveno platību 114 m2 (kadastra apzīmējums 0900 009 0417), Smiltnieku ielā 1H, ar platību 1071 m2 (kadastra apzīmējums 0900 018 0574), Kungu ielā 5A, ar platību 104 m2 (kadastra apzīmējums 0900 002 0888) un Dambja ielā 54C, ar aptuveno platību 16 m2 (kadastra apzīmējums 0900 008 0599), izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme” zemes vienības Jelgavā, Miezītes ceļā 6B, Kungu ielā 5A un Dambja ielā 54C piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda. Zemes vienība Smiltnieku ielā 1H, Jelgavā, Zemgales rajona tiesas Jelgavas pilsētas zemesgrāmatas nodalījumā Nr.100000804336 nostiprināta uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2023.gada 7.novembra lēmumiem Nr.11/2 “Zemes vienības Miezītes ceļā 6B, Jelgavā atbilstība starpgabala statusam” un Nr.11/23 “Zemes vienības ar kadastra apzīmējumu 0900 018 0574, Jelgavā atbilstība starpgabala statusam”, 2023. gada 7. decembra lēmumu Nr.12/3 “Zemes vienības ar kadastra apzīmējumu 0900 002 0888, Jelgavā atbilstība starpgabala statusam” un 2024. gada 8. februāra lēmumu Nr.2/1 “Zemes vienības Dambja ielā 54C, Jelgavā atbilstība starpgabala statusam” minētās zemes vienības ir starpgabali. Zemes vienības nav izmantojamas pastāvīgi funkcionējošas apbūves veidošanai, nav iespējama to atsevišķa saimnieciska izmantošana un tās pievienojamas kādam no blakus esošiem nekustamajiem īpašumiem.

Ievērojot minēto, saskaņā ar Pašvaldību likumu 4.panta pirmās daļas 15.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu, Zemes ierīcības likuma 1.panta ceturto daļu un pamatojoties uz Publiskas personas mantas atsavināšanas likuma 1.panta 11.punkta a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Noteikt starpgabala statusu zemes vienībām:

1. Miezītes ceļā 6B, Jelgavā (kadastra apzīmējums 0900 009 0417);
2. Smiltnieku ielā 1H, Jelgavā (kadastra apzīmējums 0900 018 0574);
3. Kungu ielā 5A, Jelgavā (kadastra apzīmējums 0900 002 0888);
4. Dambja ielā 54C, Jelgavā (kadastra apzīmējums 0900 008 0599).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 21. martā